
 3.12.2016
 BG
 Официален вестник на Европейския съюз
 L 329/70
 РЕГЛАМЕНТ ЗА ИЗПЪЛНЕНИЕ (ЕС) 2016/2120 НА КОМИСИЯТА
 от 2 декември 2016 година
 за изменение на Регламент (ЕО) No 1033/2006 по отношение на разпоредбите, посочени в член 3, параграф 1
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 552/2004 на Европейския парламент и на Съвета от 10 март 2004 г. относно оперативната съвместимост на европейската мрежа за управление на въздушното движение (Регламент за оперативната съвместимост) (1), и по-специално член 3, параграф 5 от него,
 След консултация с Комитета за единно небе,
 като има предвид, че:
 (1)
 В член 2, параграф 2, точка 16 от Регламент (ЕО) No 1033/2006 на Комисията (2) се посочват определения, установени в том 1 на Процедурите за аеронавигационно обслужване — Експлоатация на въздухоплавателните средства (PANS-OPS, док. 8168) на Международната организация за гражданско въздухоплаване (ИКАО), и по-специално неговото четвърто издание от 1993 г., включващо изменение No 13. След приемането на Регламент (ЕО) No 1033/2006 ИКАО внесе изменения в посочения документ, като през 2006 г. беше прието неговото пето издание, включващо изменение No 6.
 (2)
 В приложението към Регламент (ЕО) No 1033/2006 се посочват разпоредби, установени в приложение 2 на ИКАО — Правила за полети, и по-специално неговото 10-о издание от юли 2005 г., включващо всички изменения до No 42. След приемането на Регламент за изпълнение (ЕС) No 428/2013 на Комисията (3) станаха приложими приетите с Регламент за изпълнение (ЕС) No 923/2012 на Комисията (4) общи правила за полетите, които неотдавна бяха актуализирани с Регламент за изпълнение (ЕС) 2016/1185 на Комисията (5). Тези общи правила за полетите се отнасят — по-конкретно в раздел 4 на приложението към Регламент за изпълнение (ЕС) No 923/2012 — към разпоредбите във връзка с полетните планове, поради което те заместиха предишните позовавания на приложение 2 на ИКАО.
 (3)
 В приложението към Регламент (ЕО) No 1033/2006 се посочват разпоредби, които се съдържат в Процедурите за аеронавигационното обслужване — Управление на въздушното движение (PANS-ATM, док. 4444) на ИКАО, и по-специално тяхното 15-о издание от 2007 г., включващо изменение No 4. След приемането на Регламент за изпълнение (ЕС) No 428/2013 ИКАО внесе изменения в посочения документ, като най-актуалното от тях включва изменение No 6. В приложението към Регламент (ЕО) No 1033/2006 също така се посочват разпоредби, установени в Допълнителните регионални процедури (док. 7030) на ИКАО, и по-специално тяхното пето издание от 2008 г., включващо изменение No 7. След приемането на Регламент за изпълнение (ЕС) No 428/2013 ИКАО внесе изменения в посочения документ, като най-актуалното от тях включва изменение No 9.
 (4)
 Позоваванията на приложение 2, док. 8168, док. 4444 и док. 7030 на ИКАО в Регламент (ЕО) No 1033/2006 следва да се актуализират, за да се даде възможност на държавите членки да изпълнят своите международни правни задължения и да се осигури съгласуваност с международната регулаторна рамка на ИКАО.
 (5)
 Поради това Регламент (ЕО) No 1033/2006 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 1033/2006 се изменя, както следва:
